
Sebastian Ghiţă susţine că Liviu Dragnea i-ar fi propus să colaboreze cu Florian 
Coldea și cu Mirona Filipoiu, o apropiată a fostului șef operativ al SRI, pentru a 
scăpa de problemele penale. Afirmațiile vin după ce Anca Alexandrescu, fosta 
colaboratoare a lui Dragnea, a dezvăluit ca fostul șef PSD ar fi mers de mai multe 
ori la Belgrad. 


„Domnul Liviu Dragnea a venit la Belgrad de cateva ori și ne-am întâlnit. M-a surpins cu 
această propunere a dânsului să lucrez pentru această doamnă Mirona despre care mi-a 
spus că este un general din Servicii asociată cu domnul Coldea. Mi-a spus și că dânsul a 
verificat puterea lor imensă în justiția română și că dacă accept să lucrez pentru echipa 
Mirona - Coldea... nu voi mai avea niciodată probleme în justiție. M-a surpins cu această 
propunere a dânsului să lucrez pentru această doamnă Mirona despre care mi-a spus că 
este un general din Servicii asociată cu domnul Coldea, a spus Ghiţă. 


Sebastian Ghiţă a mai spus că întâlnirea în care s-a purtat discuţia a avut loc pe 19 martie 
2024. Întrebat fiind în ce ar fi constat colaborarea, fostul deputat a declarat că nu a înțeles 
exact. 


Referitor la afacerile dintre Liviu Dragnea și Florian Coldea, Sebastian Ghiţă a răspuns: 
„Dânsul (n.red Liviu Dragnea) mi-a spus ca este implicat în afaceri cu energie cu Coldea și 
Mirona. Romelectro și alte afaceri de trading de energie”. 


Totodată, întrebat dacă a fost informat de Liviu Dragnea dacă propunerea de a lucra cu 
Florian Coldea a fost ideea sa sau un mesaj al fostului șef al SRI, Ghiţă a declarat: „Mi-a 

Reacţia lui Sebastian Ghiţă vină după ce Anca Alexandrescu, fosta consilieră a lui Dragnea 
când acesta era liderul PSD, iar acum realizator la Realitatea TV, a declarat că fostul 
președinte al PSD a călătorit în capitala Serbiei, Belgrad, pentru o întrevedere cu fostul 
deputat Sebastian Ghiţă. Liviu Dragnea i-ar fi promis acestuia că, în cazul în care va 
colabora cu Mirona Filipoiu și Florian Coldea, va scăpa de problemele pe care le are cu 
legea. 


